**Ministru kabineta noteikumu "Grozījumi Ministru kabineta 2015. gada 20. oktobra noteikumos Nr. 600 "Darbības programmas "Izaugsme un nodarbinātība" Eiropas Reģionālās attīstības fonda 9.3.1. specifiskā atbalsta mērķa "Attīstīt pakalpojumu infrastruktūru bērnu aprūpei ģimeniskā vidē un personu ar invaliditāti neatkarīgai dzīvei un integrācijai sabiedrībā" 9.3.1.2. pasākuma "Infrastruktūras attīstība funkcionēšanas novērtēšanas un asistīvo tehnoloģiju (tehnisko palīglīdzekļu) apmaiņas fonda izveidei" īstenošanas noteikumi" projekta sākotnējās ietekmes novērtējuma ziņojums (anotācija)**

|  |
| --- |
| **I. Tiesību akta projekta izstrādes nepieciešamība** |
| 1. | Pamatojums | Ministru kabineta (turpmāk – MK) noteikumu projekts "Grozījumi Ministru kabineta 2015. gada 20. oktobra noteikumos Nr. 600 "Darbības programmas "Izaugsme un nodarbinātība" Eiropas Reģionālā fonda 9.3.1. specifiskā atbalsta mērķa "Attīstīt pakalpojumu infrastruktūru bērnu aprūpei ģimeniskā vidē un personu ar invaliditāti neatkarīgai dzīvei un integrācijai sabiedrībā" 9.3.1.2. pasākuma "Infrastruktūras attīstība funkcionēšanas novērtēšanas un asistīvo tehnoloģiju (tehnisko palīglīdzekļu) apmaiņas fonda izveidei" īstenošanas noteikumi"" (turpmāk – noteikumu projekts) ir izstrādāts saskaņā ar Eiropas Savienības (turpmāk - ES) struktūrfondu un Kohēzijas fonda 2014. – 2020. gada plānošanas perioda vadības likuma 20. panta 6. un 13. punktu. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība  | MK noteikumu projekts izstrādāts, lai precizētu un papildinātu atsevišķus MK 2015. gada 20. oktobra noteikumu Nr. 600 "Darbības programmas "Izaugsme un nodarbinātība" Eiropas Reģionālās attīstības fonda 9.3.1. specifiskā atbalsta mērķa "Attīstīt pakalpojumu infrastruktūru bērnu aprūpei ģimeniskā vidē un personu ar invaliditāti neatkarīgai dzīvei un integrācijai sabiedrībā" 9.3.1.2. pasākuma "Infrastruktūras attīstība funkcionēšanas novērtēšanas un asistīvo tehnoloģiju (tehnisko palīglīdzekļu) apmaiņas fonda izveidei" īstenošanas noteikumi"[[1]](#footnote-1) (turpmāk – MK noteikumi Nr. 600) īstenošanas nosacījumus. **1. Ar būvniecību saistīto atbalstāmo darbību un izmaksu precizējumi.**Atbilstoši spēkā esošajam būvniecības normatīvajam regulējumam telpu pārbūves un atjaunošanas ietvaros nevar veikt tādus telpu pārbūves vai atjaunošanas darbus, kas skar nesošo konstrukciju pārveidošanu, logu un durvju nomaiņu, inženierkomunikāciju izbūvi, jo minētās darbības ir klasificējamas kā **ēkas** (nevis telpu) pārbūve vai atjaunošana. Lai ekonomiski un efektīvi sakārtotu vidi funkcionēšanas novērtēšanas laboratorijas un asistīvo tehnoloģiju (tehnisko palīglīdzekļu) fonda izveidei, MK noteikumu projekts paredz nosacījumu, ka projekta atbalstāmā darbība ir **ēku** pārbūve un atjaunošana. Ņemot vērā, ka projekta ietvaros izveidotās infrastruktūras izmantotāji būs mērķa grupas personas ar funkcionēšanas traucējumiem (9.3.1.2. pasākuma mērķa grupa), MK noteikumu projekts papildina atbalstāmās darbības ar iespēju labiekārtot teritoriju un nodrošināt vides un informācijas pieejamību personu ar funkcionēšanas traucējumiem vajadzībām. Minētās atbalstāmās darbības ietvaros plānots sakārtot piekļuvi un stāvvietas pie ēkas, kurā atradīsies funkcionēšanas novērtēšanas laboratorija un nodrošināt iekļūšanu telpās (*t.sk.* *izveidot uzbrauktuves* *klientiem ratiņkrēslā*). Teritorijas labiekārtošanas izmaksas attiecināmas tikai tādā apmērā, lai nodrošinātu būvniecības normatīvajos aktos noteiktās minimālās prasības ēkas nodošanai ekspluatācijā un vides un informācijas pieejamību personām ar funkcionēšanas traucējumiem.**2. 9.3.1.2. pasākuma uzraudzības padomes pienākumu papildinājums.**9.3.1.2. pasākums tiek īstenots tiešā sinerģijā ar 9.1.4.2. pasākumu "Funkcionēšanas novērtēšanas un asistīvo tehnoloģiju (tehnisko palīglīdzekļu) apmaiņas sistēmas izveide un ieviešana" (turpmāk – 9.1.4.2. pasākums). 9.1.4.2. pasākumā plānotā atbalstāmā darbība "funkcionēšanas novērtēšanas sistēmas un asistīvo tehnoloģiju (tehnisko palīglīdzekļu) apmaiņas sistēmas izveides sākotnējās situācijas izpēte" ir priekšnosacījums funkcionēšanas novērtēšanas laboratorijas un asistīvo tehnoloģiju (tehnisko palīglīdzekļu) apmaiņas fonda funkcionalitātes un vides prasību identificēšanai un 9.1.3.2. pasākuma ieguldījumu secīgai un atbilstošai plānošanai.Šobrīd Labklājības ministrija ir panākusi vienošanos ar 9.1.4.2. pasākuma un 9.3.1.2. pasākuma finansējuma saņēmēju – VSIA "NRC "Vaivari", ka 9.3.1.2. pasākuma projekta darbības, kas saistītas ar funkcionēšanas novērtēšanas laboratorijas un asistīvo tehnoloģiju (tehnisko palīglīdzekļu) apmaiņas fonda izveidei nepieciešamo ēku pārbūvi un atjaunošanu, materiāli tehniskā nodrošinājuma (funkcionēšanas novērtēšanas instrumentu un asistīvo tehnoloģiju (tehnisko palīglīdzekļu) iegādi un datu bāzes izstrādi funkcionēšanas novērtēšanas informācijas apkopošanai ir īstenojamas pēc situācijas izpētes par Latvijā un ārvalstīs pieejamajām funkcionēšanas sistēmām veikšanas 9.1.4.2. pasākuma projekta ietvaros. Finansējuma saņēmējs līdz šim brīdim projektā nav veicis izmaksas, kas saistītas ar MK noteikumu Nr. 600 14.1., 14.2. un 14.3. apakšpunktā minēto atbalstāmo darbību īstenošanu.Pēc situācijas izpētes rezultātiem varēs secināt, cik daudz un kāda veida aprīkojumu un asistīvās tehnoloģijas (tehniskos palīglīdzekļus) nepieciešams iegādāties funkcionēšanas laboratorijas un asistīvo tehnoloģiju (tehnisko palīglīdzekļu) apmaiņas fonda izveidei. Sākotnējās situācijas izpētes rezultāti ļaus paredzēt, kādas telpas un kādā telpu apjomā nepieciešamas aprīkojuma un iekārtu novietošanai, uzstādīšanai un darba vietu iekārtošanai un attiecīgi par prognozēto telpu apjomu VSIA "NRC "Vaivari"" varēs noslēgt telpu nomas līgumu ar VSIA "Šampētera nams".Ņemot vērā minēto, MK noteikumu projekts paredz noteikt 9.3.1.2. pasākuma un 9.1.4.2. pasākuma uzraudzības padomei pienākumu pieņemt lēmumu par 9.3.1.2. pasākuma atbalstāmo darbību, kas saistītas ar ēku pārbūvi un atjaunošanu, teritorijas labiekārtošanu, funkcionēšanas novērtēšanas sistēmas (laboratorijas) aprīkojuma un asistīvo tehnoloģiju (tehnisko palīglīdzekļu) iegādi un datubāzes izveidi, īstenošanas uzsākšanu.MK noteikumos Nr. 600 9.3.1.2. pasākuma projekta īstenošanas termiņš ir noteikts ne ilgāk kā līdz 2022. gada 31. decembrim, tāpēc minētais nosacījums nerada risku, ka VSIA "NRC "Vaivari"", īstenojot projekta aktivitātes, var neiekļauties pasākuma īstenošanas beigu termiņā.**3.  Nosacījums par infrastruktūras ieguldījumiem publiskas personas īpašumā.**MK noteikumu projekts paredz nosacījumu, ka 9.3.1.2. pasākumā plānotie ieguldījumi ēku infrastruktūrā atbalstāmi tikai Labklājības ministrijas vai Labklājības ministrijas kapitālsabiedrības īpašumā vai valdījumā esošajā nekustamajā īpašumā, ņemot vērā, ka par tehnisko palīglīdzekļu pakalpojumu nodrošināšanu ir atbildīga Labklājības ministrija. Šobrīd tiek plānots, ka ieguldījumi ēku infrastruktūrā tiks īstenoti VSIA "Šampētera nams" īpašumā, kas ir 100% valsts kapitālsabiedrība un tās vienīgais kapitāla daļu turētājs ir Labklājības ministrija. MK noteikumu projekts paredz arī MK noteikumos Nr. 600 iestrādāt 9.14.2. pasākuma nosaukuma saīsinājumu. |
|  3. | Projekta izstrādē iesaistītās institūcijas |  Noteikumu projekts šo jomu neskar. |
| 4. | Cita informācija | Finansējuma saņēmēju neietekmē 1. un 4. punkts.MK noteikumu projekta 2. un 3. punkts precizē un papildina 9.3.1.2. pasākuma attiecināmās izmaksas vai uzliek izmaksu ierobežojumu.MK noteikumu projekta 5. punkta ietekmē finansējuma saņēmējam jāplāno izmaiņas atbalstāmo darbību īstenošanas laika grafikā, attiecīgi veicot projekta iesnieguma grozījumus.MK noteikumu projekta 6. punkts ierobežo finansējuma saņēmējam telpu izvēles iespējas, kur īstenot pasākuma atbalstāmās darbības. MK noteikumu projekts paredz, ka 9.3.1.2. pasākuma ietvaros ieguldījumi funkcionēšanas novērtēšanas laboratorijas un asistīvo tehnoloģiju (tehnisko palīglīdzekļu) apmaiņas fonda izveidei nepieciešamo ēku pārbūvei un atjaunošanai, kā arī materiāli tehniskā nodrošinājuma iegādei un datu bāzes izstrādei ir uzsākumi tikai pēc 9.1.4.2. pasākuma ietvaros īstenotās sākotnējās situācijas izpētes rezultātu saskaņošanas (indikatīvi 2017. gada beigās). 9.1.4.2. pasākuma projekta ietvaros tādas atbalstāmās darbības kā funkcionēšanas novērtēšanas sistēmas izveidei nepieciešamā sākotnējā izpēte tika plānota 2016. gada 3. ceturksnī, bet pieredzes apmaiņas braucieni un asistīvo tehnoloģiju (tehnisko palīglīdzekļu) apmaiņas sistēmas ieviešanai nepieciešamā sākotnējās situācijas izpēte – 2016. gada 4. ceturksnī. VSIA "NRC "Vaivari"" līgumu par projekta īstenošanu noslēdza 2016. gada 19. jūlijā un uzsāka darbu pie iepirkuma par funkcionēšanas novērtēšanas sistēmas sākotnējās izpētes un funkcionēšanas novērtēšanas sistēmas apraksta izstrādes dokumentācijas izstrādes un iepirkuma dokumentācijas saskaņošanu ar LM. Ņemot vērā, ka sākotnējā izpēte ir būtisks nosacījums plānoto ieguldījumu apjomam ERAF projekta ietvaros, ir būtiski panākt LM kā nozares ministrijas un VSIA "NRC "Vaivari"" kā finansējuma saņēmēja vienotu izpratni par izpētes ietvaros veicamo uzdevumu apjomu un saturu. Ievērtējot radušos diskusiju un no tās izrietošos MK noteikumu Nr. 601 grozījumus, 9.1.4.2. pasākuma ietvaros plānotā sākotnējās izpētes uzsākšana paredzama vēlāk nekā sākotnēji plānots. Labklājības ministrijas un VSIA "NRC "Vaivari" diskusiju rezultātā arī panākta vienošanās par 9.3.1.2. pasākuma ietvaros plānoto atbalstāmo darbību apturēšanu līdz situācijas izpētes rezultātu saskaņošanai uzraudzības padomē. Indikatīvais 9.1.4.2. un 9.3.1.2. pasākumos atbalstāmo darbību mijiedarbības un norises laika grafiku skat. anotācijas pielikumā.Ņemot vērā, ka 9.1.4.2. pasākuma projekta ietvaros veicamā situācijas izpēte ir priekšnosacījums funkcionēšanas novērtēšanas laboratorijas un asistīvo tehnoloģiju apmaiņas fonda funkcionalitātes un vides prasību identificēšanai un 9.3.1.2. pasākuma ieguldījumu secīgai plānošanai (ieguldījumi funkcionēšanas novērtēšanas un asistīvo tehnoloģiju apmaiņas fonda infrastruktūrā būs iespējami ne ātrāk kā 2017. gada beigās), kā arī to, ka 9.3.1. specifiskā atbalsta mērķa "Attīstīt pakalpojumu infrastruktūru bērnu aprūpei ģimeniskā vidē un personu ar invaliditāti neatkarīgai dzīvei un integrācijai sabiedrībā" 9.3.1.1. pasākuma "Pakalpojumu infrastruktūras attīstība deinstitucionalizācijas plānu īstenošanai" (turpmāk – 9.3.1.1. pasākums) ietvaros ieguldījumi sabiedrībā balstītu sociālo pakalpojumu infrastruktūras attīstībā ir iespējami tikai 2018. gada otrajā pusē, Labklājības ministrija ir ierosinājusi darbības programmas "Izaugsme un nodarbinātība" grozījumus, paredzot samazināt 9. prioritārā virziena "Sociālā iekļaušana un nabadzības apkarošana" (turpmāk – 9. prioritārais virziens) snieguma ietvara ERAF finanšu rādītāja starpvērtību uz 2018. gada 31. decembri par 7 157 869 *euro* (9.3.1.1. un 9.3.1.2. pasākuma noteiktā finanšu rādītāja uz 2018. gada 31. decembri apmērā). Minētie priekšlikumi darbības programmas grozījumiem Finanšu ministrijai iesniegti 2016. gada 23. septembrī, savukārt 2016. gada 30. novembrī Labklājības ministrija ir iesniegusi papildu argumentāciju un pamatojumu darbības programmas grozījumu nepieciešamībai, balstoties uz Komisijas īstenošanas regulas (ES) Nr.215/2014 (2014. gada 7. marts) 5. panta 6. punktā un Eiropas Parlamenta un Padomes regulas (ES) Nr.1303/2013 (2013. gada 17. decembris) II pielikuma 5.punktā noteikto. Ja tiks atbalstīti Labklājības ministrijas ierosinātie grozījumi darbības programmā, attiecīgi grozījumi tiks ierosināti arī 9.3.1.2. pasākuma īstenošanu reglamentējošajos MK noteikumos, paredzot finanšu rādītāja vērtības uz 2018. gada 31. decembri atcelšanu. |

|  |
| --- |
| **II. Tiesību akta projekta ietekme uz sabiedrību, tautsaimniecības attīstību****un administratīvo slogu** |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Pasākuma mērķa grupa ir nelabvēlīgā situācijā esoši iedzīvotāji:1. personas ar funkcionēšanas traucējumiem, tai skaitā personas ar invaliditāti un personas ar prognozējamu invaliditāti;2. bērni un jaunieši no 7 līdz 25 gadiem ar funkcionēšanas traucējumiem, kuri iegūst pamatizglītību un vidējo izglītību vispārējās un profesionālās izglītības iestādēs. |
| 2. | Tiesiskā regulējuma ietekme uz tautsaimniecību un administratīvo slogu | Ņemot vērā to, ka finansējuma saņēmēja sadarbības iestādes iesniegtajā projekta iesniegumā kā plānotā atbalstāmā darbība noteikta telpu pārbūve un atjaunošana, finansējuma saņēmējam būs jāveic projekta iesnieguma grozījumus, norādot atbalstāmo darbību – ēku pārbūve un atjaunošana un nosūtīt sadarbības iestādei.Sadarbības iestādeinoteikumu projekts neietekmē administratīvo slogu, jo saskaņā ar ES struktūrfondu un Kohēzijas fonda vadības likuma[[2]](#footnote-2) 1. panta 9. daļu sadarbības iestāde pilda starpniekinstitūcijas funkcijas. |
| 3. | Administratīvo izmaksu monetārs novērtējums | **Administratīvais slogs finansējuma saņēmējam.** C = (f \* l) \* (n \* b), kur: f - balstoties uz vidējā stundas tarifu likmi 2016. gada 2. ceturksnī[[3]](#footnote-3) 7,49 *euro*; l – indikatīvi 2 stundas vienai datu ievadei un nosūtīšanai; n – finansējuma saņēmējam projekta grozījumi jāsniedz sadarbības iestādei (t.i., viena vienība); b – finansējuma saņēmējs projekta grozījumi jāiesniedz sadarbības iestādei vienu reizi.14,98 *euro* = (7,49\*2)\*(1\*1) |
| 4. | Cita informācija | Nav.  |

|  |
| --- |
| **IV. Tiesību akta projekta ietekme uz spēkā esošo tiesību normu sistēmu** |
| 1. | Nepieciešamie saistītie tiesību aktu projekti | Grozījumi Ministru kabineta 2015. gada 20. oktobra noteikumos Nr. 601 "Darbības programmas "Izaugsme un nodarbinātība" Eiropas Sociālā fonda 9.1.4. specifiskā atbalsta mērķa "Palielināt diskriminācijas riskiem pakļauto iedzīvotāju integrāciju sabiedrībā un darba tirgū" 9.1.4.2. pasākuma "Funkcionēšanas novērtēšanas un asistīvo tehnoloģiju (tehnisko palīglīdzekļu) apmaiņas sistēmas izveide un ieviešana" īstenošanas noteikumi" |
| 2. | Atbildīgā institūcija | Labklājības ministrija. |
| 3. | Cita informācija | Nav. |

|  |
| --- |
| **VI. Sabiedrības līdzdalība un komunikācijas aktivitātes** |
| 1. | Plānotās sabiedrības līdzdalības un komunikācijas aktivitātes saistībā ar projektu |  Noteikumu projekts šo jomu neskar. |
| 2. | Sabiedrības līdzdalība projekta izstrādē | Sabiedrība tika aicināta līdzdarboties noteikumu projekta izstrādē, ievietojot 2016. gada 18. oktobrī noteikumu projektu tīmekļvietnē www.lm.gov.lv un aicinot līdz 2016. gada 1. novembrim sabiedrības pārstāvjus:1) rakstiski sniegt viedokli par noteikumu projektu tā izstrādes stadijā – nosūtot uz elektronisko pasta adresi atbildīga.iestade@lm.gov.lv;2) klātienē. |
| 3. | Sabiedrības līdzdalības rezultāti | Līdz 2016. gada 1. novembrim par tīmekļvietnē ievietoto noteikumu projektu sabiedrības viedoklis netika saņemts. |
| 4. | Cita informācija | Nav. |

|  |
| --- |
| **VII. Tiesību akta projekta izpildes nodrošināšana un tās ietekme uz institūcijām** |
| 1. | Projekta izpildē iesaistītās institūcijas | VSIA "Nacionālais rehabilitācijas centrs "Vaivari"" kā ES fondu finansējuma saņēmējs, Labklājības ministrija kā atbildīgā iestāde, Centrāla finanšu un līgumu aģentūra kā sadarbības iestāde. |
| 2. | Projekta izpildes ietekme uz pār­valdes funkcijām un institucionālo struktūru.Jaunu institūciju izveide, esošu institūciju likvidācija vai reorga­nizācija, to ietekme uz institūcijas cilvēkresursiem | Noteikumu projekts šo jomu neskar. |
| 3. | Cita informācija | Nav. |

Anotācijas III un V sadaļa – noteikumu projekts šo jomu neskar.

Ministru prezidents Māris Kučinskis

Labklājības ministrs Jānis Reirs

19.12.2016. 09:39

1863
Ilga Vjakse Tel.: 67021641

Ilga.Vjakse@lm.gov.lv

1. http://likumi.lv/ta/id/277299-darbibas-programmas-izaugsme-un-nodarbinatiba-eiropas-regionalas-attistibas-fonda-9-3-1-specifiska-atbalsta-merka-attistit [↑](#footnote-ref-1)
2. http://likumi.lv/ta/id/153465-eiropas-savienibas-strukturfondu-un-kohezijas-fonda-vadibas-likums [↑](#footnote-ref-2)
3. http://www.csb.gov.lv/statistikas-temas/darbaspeka-izmaksas-galvenie-raditaji-30319.html [↑](#footnote-ref-3)